พอนึกถึง~ ชีสทาร์ต ก็พาลให้นึกถึง ชีสทาร์ตของฮ่องกง หรือไม่ก็ของญี่ปุ่น ที่ได้ชีสเข้มข้นพอประมาณ เนื้อชีสนุ่ม เนื้อฟูๆ ด้วยความนิยมชมชอบในชีสทาร์ตอย่างมาก เวลามีชีสทาร์ตที่ไหน อดใจไม่ไปชิมไม่ได้สักที 

   Cook with Love เป็นร้านอาหารญี่ปุ่นฟิวชั่น ที่มาเปิดเป็น Bakery โดยมีขนมสไตล์ญี่ปุ่นขายค่ะ ข้อมูลร้านดูที่ 
https://m.facebook.com/cookwithlovecnx/?locale2=th_TH

    ร้าน Bakery เป็น kiosk อยู่ในโครงการมีโชคพลาซ่า ตั้งตรงปากทางเข้าซุปเปอร์มาร์เก็ตริมปิง  มีเวลาเปิด-ปิด คือ 10.30-20.30 ทุกวัน มีที่นั่งน้อย เน้นซื้อกลับค่ะ

   Cook with Love Bakery เป็นร้านขายเบเกอรี่ที่มีเมนูหลัก 2 อย่าง คือ เครป และ ชีสทาร์ต ซึ่ง เครปจะมีทั้งแบบคาวและหวาน ฝรั่งนี่จะทานเครปเป็นแบบคาวนะคะ คนไทยอาจจะไม่คุ้นเคย ทำให้หลายคนไปทานแล้วไม่ค่อยชอบ แต่คนที่คุ้นเคยก็รู้สึกว่าทำได้ดีค่ะ เพราะเมนูที่นี่จะออกฟิวชั่น เพิ่มเติมวัตถุดิบไทยบ้าง ซีฟู้ดบ้าง ให้หลากหลายแต่ก็เป็นแนวรสชาติคนไทยค่ะ กากได้ทานเครปแบบคาวของฝรั่งจริงๆ บางเมนูก็ไม่ถูกปากเราค่ะ

   วันนี้ไปทาน ชีสทาร์ต ค่ะ ลองทาน 1 ชิ้น ในราคา 60 บาท ซึ่งถ้าซื้อเยอะขึ้น ราคาจะถูกลง แต่ก็สูงเอาการ ราคาเดียวกับ ชีสทาร์ตแบรนด์ญี่ปุ่นที่ขายที่กรุงเทพเลยค่ะ รสชาติใช้ได้ แต่ยังไม่โดดเด่นเท่าของญี่ปุ่น คือที่นี่จะนวลๆ การอุ่นยังไม่อุ่นเท่าที่ควร คือหากได้ทานของญี่ปุ่น เค้าจะอบสดๆ ใหม่ๆ ทานแล้วเรื้อชีสจะอุ่น นุ่มนิ่ม หอมทั้งเวลาไปซื้อแบะเปิดทานค่ะ รสชาติของญี่ปุ่นจะมีความหวาน แต่ออกเค็มนิดๆ เหมือนทานขีส ของไทยจะหวานนวลๆ ค่ะ

   ส่วนตัวให้ 3 ดาว เพราะรสชาติยังไม่โดดเด่นมากนัก ราคาสูงค่ะ การบริการ โลเกชั่น และความหลากหลายใช้ได้ค่ะ 